《挽国史侍读李公仁父》
宋代·喻良能

大名垂宇宙，秀气发岷峨。
学比渊云赡，才方贾马过。
九朝资直笔，二子振贤科。
已矣流芳在，千秋保不磨。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。